b'\n_START_ARTICLE_\nRentenetto\n_START_PARAGRAPH_\nRentenetto, ogs\xc3\xa5 kjent som NII (engelsk: net interest income), er innenfor \xc3\xb8konomi differansen mellom brutto renteinntekter ifra utstedte l\xc3\xa5n og rentekostnader for opptatte l\xc3\xa5n. Uttrykket anvendes ofte spesifikt om forretningsbanker, og betegner da netto mellom hva en bank tar inn i rente p\xc3\xa5 utl\xc3\xa5nte penger og hva banken betaler kundene i form av innskuddsrente. Rentenetto endres over tid og er en viktig inntektskilde for bankene da den i sin natur er mer stabil enn andre typer inntektskilder som for eksempel provisjon eller tradinginntekt.'